從耶路撒冷去耶利哥嘅路，係一條危險嘅路途。耶路撒冷喺海拔二千三百呎以上；而耶利哥附近嘅死海卻係喺海拔一千三百呎以下；因此，喺短短二十哩之內，兩地高度相差有三千六百幾呎。由於路途險窄，怪石嶙峋，彎角出沒無常，呢度就成為強盜匿藏嘅好地方，佢哋四處埋伏，隨時襲擊路過嘅人。油係一種減輕痛苦嘅膏藥，而酒就有消毒作用。喺耶穌嗰個時代，呢兩樣都係用嚟處理傷口嘅標準藥物。